যূথিকা : বোম্বেতে যে আমি গিয়েছিলাম সেই একটা প্রোগ্রামের জন্যে, সেবার তিনটে প্রোগ্রাম আমাকে করতে হয়েছিল এবং আমি যে মায়ের কাছে কথা দিয়েছিলাম আমি আর যাবো না – এই শেষ। তা সেইখানে আমাকে এখনো পর্যন্ত বলে, আমাকে ওরা ডাকে, আবার অনেক প্রোগ্রাম করে, ওখান থেকে সারা গুজরাটও ঘোরায়। আরো অন্য অন্য জায়গায় নিয়ে যায়। হায়দরাবাদে গিয়েছিলাম। হায়দরাবাদ থেকে বোম্বে, বোম্বে আমার সেন্টার হয়ে গিয়েছিল। বোম্বে ছিলাম – সেখান থেকে একটা গ্রুপ করে আমরা তিন মাস ধরে প্রোগ্রাম করবো এই বলে ইস্ট আফ্রিকায় গিয়েছিলাম সে-সময়। আর এ-ছাড়া সিংহল, ম্যাড্রাস, হায়দরাবাদ – এদিকে বোম্বে, পুনা, নাসিক – ওইদিকে মানে গুজরাটের প্রায় সব জায়গায় আমাকে প্রায়ই ঘুরতে হতো।